কেমন থাকবে আজকের আবহাওয়া? জেনে নিন বিস্তারিত

কলকাতা: শুরু হয়েছে গঙ্গাসাগর মেলা। আর তারই প্রেক্ষিতে বঙ্গে আবার কামব্যাক করল শীত। গতকাল অর্থাৎ বুধবার থেকেই শীতের আমেজ অনুভব করছেন দক্ষিণ বঙ্গবাসী। কলকাতা – সহ রাজ্যের বিভিন্ন প্রান্তে তাপমাত্রা স্বাভাবিকের তুলনায় অনেকটাই কম। গতকালই আবহাওয়া দফতরের পক্ষ থেকে জানানো হয়েছে, কদিন তাপমাত্রা রাতের দিকে ৪ ডিগ্রি পর্যন্ত কমতে পারে।

আরও পড়ুন: তিরুপতি মন্দিরে হুড়োহুড়ি, পায়ে চাপা পড়ে মৃত ৬

ডিসেম্বরের শেষের দিকে শীত যেমন উধাও হয়ে গিয়েছিল ঠিক তেমনভাবেই জানুয়ারির দ্বিতীয় সপ্তাহে শীতের কামব্যাকে খুশি দক্ষিণ বঙ্গবাসী। আপাতত কদিন দক্ষিণবঙ্গ জুড়ে শীতের আমেজ বজায় থাকবে বলেই জানা যাচ্ছে। হুগলি, হাওড়া, উত্তর ২৪ পরগনা, দক্ষিণ ২৪ পরগনা, পূর্ব – পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব – পশ্চিম বর্ধমান, বীরভূম, মুর্শিদাবাদ এবং নদিয়ায় বজায় থাকবে শুষ্ক আবহাওয়া। আপাতত রাজ্যের কোন প্রান্তে নেই বৃষ্টির সম্ভাবনা। ১৪ই জানুয়ারি পর্যন্ত দক্ষিণবঙ্গে বৃষ্টি হবে না বলে জানিয়েছে আলিপুর আবহাওয়া দফতর।

আজ অর্থাৎ বৃহস্পতিবার কলকাতার সর্বনিম্ন তাপমাত্রা ১৩ ডিগ্রি সেলসিয়াস। সকাল বেলায় রাজ্যের বিভিন্ন প্রান্তে থাকে কুয়াশার দাপটও।

দেখুন অন্য খবর